
ANUNȚ CONCURS
ocupare post vacant de muncitor


     Serviciul de alimentare cu apă și canalizare Dobrosloveni, județul Olt, organizează concurs în vederea ocupării unui post contractual vacant de muncitor în cadrul serviciului „Alimentare cu apă și canalizare Dobrosloveni”, pe perioadă nedeterminată, nivelul postului: funcție de execuție.

CONDIȚII GENERALE DE PARTICIPARE: 

Condițiile generale care trebuie îndeplinite de o persoană pentru a putea participa la concurs:
   a. are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene, cu reședința în România;
   b. cunoaște limba română, scris și vorbit;
   c. are capacitate de muncă în conformitate cu prevederile Legii nr. 53/2003 – Codul muncii, republicată, cu modificările și completările ulterioare;
  d. are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e. îndeplinește condițiile de studii și, după caz, alte condiții specifice potrivit cerințelor postului scos la concurs;
f. nu a fost condamnat definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g. nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h. nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h);
i. îndeplinește alte condiții generale în funcție de specificul postului.

CONDIȚII SPECIFICE DE PARTICIPARE:

- Studii medii – diplomă;
- Certificat de calificare profesională;
- Cunoștințe și aptitudini practice în executarea lucrărilor de sudură;
- Cunoștințe și aptitudini practice în domeniul instalațiilor sanitare;
- Cunoștințe practice privind lucrările de întreținere și reparații ale rețelelor de alimentare cu apă și canalizare;
- Disponibilitate pentru activități desfășurate în teren și pentru intervenții în situații de urgență.

ABILITĂȚI, CALITĂȚI ȘI APTITUDINI NECESARE:

- îndemânare și aptitudini practice;
- seriozitate, responsabilitate și punctualitate;
- capacitate de lucru în echipă;
- perseverență și consecvență;
- capacitate de adaptare la situații neprevăzute;
- atenție la detalii;
- disponibilitate la efort fizic;
- disponibilitate pentru program de lucru prelungit, atunci când situația o impune;
- capacitate de a lucra în condiții de stres și în situații de urgență;
- respectarea normelor de securitate și sănătate în muncă și a normelor PSI;
- atitudine corespunzătoare în relațiile cu colegii și cetățenii.

ATRIBUȚIILE POSTULUI:

1. Execută lucrări de întreținere și reparații la rețelele de alimentare cu apă și canalizare ale Serviciului de alimentare cu apă și canalizare Dobrosloveni;

2. Execută lucrări de montare, demontare, întreținere și reparare a instalațiilor sanitare;

3. Execută lucrări de sudură, în limita calificării și competențelor deținute;

4. Participă la lucrările de intervenție pentru remedierea avariilor și defecțiunilor la rețelele de alimentare cu apă și canalizare;

5. Participă la lucrările de întreținere și exploatare a instalațiilor, utilajelor și echipamentelor din cadrul serviciului;

6. Participă la lucrările de branșare și debranșare la rețeaua de alimentare cu apă;

7. Identifică și comunică de îndată superiorului ierarhic defecțiunile constatate la rețelele, instalațiile și echipamentele serviciului;

8. Participă la lucrările de întreținere și reparare a bazinelor, căminelor, conductelor și celorlalte instalații aferente sistemului de alimentare cu apă și canalizare;

9. Utilizează corespunzător sculele, utilajele, echipamentele și materialele puse la dispoziție pentru desfășurarea activității;

10. Răspunde de păstrarea și folosirea corespunzătoare a sculelor, utilajelor și echipamentelor din dotare;

11. Participă la lucrările de întreținere și curățare a terenurilor, incintelor și obiectivelor aferente serviciului;

12. Execută lucrările dispuse de superiorul ierarhic în condiții de calitate și siguranță;

13. Respectă disciplina muncii, programul de lucru și dispozițiile superiorilor ierarhici;

14. Respectă normele de securitate și sănătate în muncă, normele PSI și instrucțiunile privind situațiile de urgență;

15. Utilizează în mod corespunzător echipamentul individual de protecție pus la dispoziție;

16. Oprește lucrul la apariția unui pericol iminent de producere a unui accident și informează de îndată superiorul ierarhic;

17. Participă la intervenții în caz de avarii, defecțiuni sau alte situații de urgență;

18. Este disponibil pentru intervenții în afara programului normal de lucru, atunci când situația o impune;

19. Păstrează confidențialitatea datelor și informațiilor la care are acces în exercitarea atribuțiilor de serviciu;

20. Respectă Regulamentul de Ordine Interioară al autorității administrativ-teritoriale a comunei Dobrosloveni;

21. Menține curățenia și ordinea la locul de muncă;

22. Anunță superiorul ierarhic cu privire la orice defecțiune, accident sau situație care poate pune în pericol persoanele, bunurile sau buna funcționare a serviciului;

23. Desfășoară activitatea astfel încât să nu expună la pericol de accidentare sau îmbolnăvire profesională atât persoana proprie, cât și celelalte persoane participante la muncă;

24. Are obligația să-și însușească și să respecte normele de protecție a muncii și măsurile de aplicare a acestora;

25. Aduce la cunoștința superiorului ierarhic accidentele de muncă suferite de persoana proprie sau de alte persoane participante la procesul de muncă;

26. Îndeplinește orice alte atribuții prevăzute de lege, de regulamentul de organizare și funcționare sau stabilite de superiorul ierarhic, în limita competențelor postului.

DOSARUL DE CONCURS:

a) formularul de înscriere la concurs care conține și declarația de consimțământ privind prelucrarea datelor cu caracter personal;

b) copia actului de identitate sau orice alt document care atestă identitatea, potrivit legii, după caz, semnată de candidat;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor și ale altor acte care atestă efectuarea unor specializări;

e) copiile documentelor care atestă îndeplinirea condițiilor specifice ale postului solicitate de autoritatea sau instituția publică, precum și copia carnetului de muncă sau, după caz, a adeverinței eliberate de angajator pentru perioada lucrată, care să ateste vechimea în muncă;

f) Curriculum Vitae, model comun european;

g) cazier judiciar sau o declarație pe propria răspundere că nu are antecedente penale;

h) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate, cu cel mult 6 luni anterior derulării concursului. Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit de Ministerul Sănătății;

i) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane.

Dosarele de participare la concurs se depun la sediul Serviciului de alimentare cu apă și canalizare, în incinta Centrului de Informare Turistică Dobrosloveni, situat în comuna Dobrosloveni, strada A.I. Cuza nr. 2, județul Olt, sau se pot transmite la adresa de e-mail: primar@dobrosloveni.ro.

CALENDARUL DE DESFĂŞURARE A CONCURSULUI:
	Activitate
	Data
	Ora

	Data postării/publicării anunțului
	27 August 2026
	

	Data limită de depunere a dosarelor
	10 Septembrie 2026
	15:00

	Selecția dosarelor
	11 Septembrie 2026
	12:00

	Afișarea selecției dosarelor
	11 Septembrie 2026
	13:00

	Termen limită contestații ref la selecția dosarelor
	14 Septembrie 2026
	13:00

	Afișarea rezultatelor la contestații
	15 Septembrie 2026
	13:00

	Proba scrisă
	18 Septembrie 2026
	09:00

	Afișarea rezultatelor la proba scrisă
	18 Septembrie 2026
	13:00

	Termen limită contestații la proba scrisă
	21 Septembrie 2026
	13:00

	Afișarea rezultatelor la contestații ref proba scrisă
	21 Septembrie 2026
	15:00

	Interviul
	22 Septembrie 2026
	09:00

	Afișarea rezultatelor la proba de interviu
	22 Septembrie 2026
	11:00

	Termen limită contestații la proba de interviu
	22 Septembrie 2026
	13:00

	Afișarea rezultatelor la contestații la proba de interviu
	22 Septembrie 2026
	15:00

	Afișare rezultat final
	22 Septembrie 2026
	15:30




BIBLIOGRAFIE:
  1. Legea nr. 53/2003 – Codul muncii, republicată, cu modificările și completările ulterioare – drepturile și obligațiile salariatului;

 2. Legea nr. 319/2006 a securității și sănătății în muncă, cu modificările și completările ulterioare – obligațiile lucrătorilor și normele de securitate și sănătate în muncă;

3. Legea nr. 307/2006 privind apărarea împotriva incendiilor, republicată, cu modificările și completările ulterioare – obligațiile salariaților privind prevenirea și stingerea incendiilor;

4. Legea nr. 241/2006 privind serviciul de alimentare cu apă și de canalizare, republicată, cu modificările și completările ulterioare – noțiuni generale privind serviciul de alimentare cu apă și canalizare;

5. Instrucțiuni și norme tehnice privind întreținerea și repararea instalațiilor sanitare și a rețelelor de alimentare cu apă și canalizare, corespunzătoare activității desfășurate.

